[bookmark: _Hlk148607450]2026 m. gegužės mėn. Lietuvoje bulvių ir daržovių buvo supirkta daugiau

Bulvių, skirtų šviežias vartoti, iš Lietuvos augintojų didmeninės, mažmeninės prekybos ir kitose įmonėse 2026 m. gegužės mėn., palyginti su 2025 m. atitinkamu laikotarpiu, supirkta 16,43 proc. daugiau, t. y. 3 860,644  t. Perdirbti skirtų bulvių supirkta 74,97 proc. daugiau – 488,720 t. Šiemet superkami daug didesni seno derliaus bulvių kiekiai, nes buvo labai didelės jų atsargos ir daug mažesnė kaina nei prieš metus.
Daržovių, skirtų vartoti šviežias, 2026 m. gegužės  mėn., palyginti su 2025 m. gegužės mėn., supirkta 67,37 proc. daugiau, t. y. 4 713,393 t. Baltagūžių kopūstų, raudongūžių kopūstų ir svogūnų supirkimas prieš metus buvo beveik pasibaigęs, o šiemet jų dar supirkta, atitinkamai 272,390 t, 19,160 t ir 933,404 t. Salotų supirkimas padidėjo 54,41 proc. (iki 171,642 t), agurkų – 46,86 proc. (iki 2 591,514 t), smidrų – 26,52 proc. (iki 41,711 t), svogūnų laiškų – 18,79 proc. (iki 54,614 t), česnakų – 4,53 proc. (iki 4,943 t), pomidorų – 2,99 proc. (iki 435,858 t). Morkų supirkimas sumažėjo beveik 9 kartus (iki 25,468 t), burokėlių – 12,07 proc. (iki 149,620 t). 
Baltųjų pievagrybių, skirtų vartoti šviežius, 2026 m. gegužės mėn., palyginti su 2025 m. atitinkamu laikotarpiu, supirkta 7,59 proc. daugiau (152,227 t), rudųjų pievagrybių – 3,84 proc. daugiau (22,364 t). 
Perdirbimo įmonėse 2026 m. gegužės mėn., palyginti su 2025 m. gegužės mėn., daržovių supirkimas padidėjo 7,29 proc. (iki 4 305,441 t). Svogūnų supirkimas praėjusiais metais buvo visai mažas, o šiemet jų dar supirkta 47,407 t. Burokėlių supirkimas padidėjo 8,09 proc. (iki 4 230,289 t). Baltagūžių kopūstų buvo supirkta 2,2 karto mažiau (9,246 t), morkų – 5,8 karto mažiau (11,735 t).

